Държавен вестник, бр. 96, 2012 г., стр. 11

БРОЙ  96	
Д Ъ Р Ж А В Е Н  В Е С Т Н И К 	
СТР.  11  
е недостатъчна или в много голяма степен 
физически и морално деградирала и с влошени 
функционални параметри.
Ø Регулацията на дейността на основните 
водоползватели – „ВиК“, „Напоителни системи“ 
и НЕК – ЕАД, и съществуващата практика 
създават пречки за комплексното, ефективно 
и рационално използване на водите.
Ø Не е въведено социално подпомагане 
на социално слабите слоеве от населението, 
което ограничава увеличаването на цените и 
финансирането във водния сектор.
Ø Мониторингът на количеството и състо­
янието на водите не се изпълнява в пълния 
обем и с необходимото качество. 
Ø Съществува недостатъчно стратегическо 
управление и координация между институциите 
с функции във водния сектор. 
Ø Налице е недостатъчна активност на граж­
даните и неправителствените организации за 
изразяване и отчитане на обществения интерес 
при законоустановените възможности. 
Ø Броят на населените места, в които се 
въвежда режим на водоподаване, особено в 
„сухи“ години, е голям. 
Ø Липсват показатели за водна ефективност 
и ценови стимули за насърчаване ефективното 
използване на водата от страна на потребителите.
3. Възможности
Ø Използване на финансовите инструменти 
на ЕС за решаване на проблемите, свързани с 
ефективното, рационално и пестеливо използ­
ване на водите и опазването им.
Ø Съвпадение на националните приоритети 
в областта на водите с приоритетите на меж­
дународните общности, за които устойчивото 
ползване и опазването на водите е приоритет.
Ø Готовност сред голяма част от населението 
да приеме увеличение на цената на водата при 
определени условия.
Ø Траен процес на промяна на обществени 
нагласи в подкрепа на усилията за пестеливо 
използване и опазване на водите.
Ø Нормативно регламентиране на принци­
па за възвръщаемост на разходите за водни 
услуги (разходите за ресурса, за околна среда 
и разходите за експлоатация на инфраструктур­
ните обекти) чрез крайната цена, заплащана 
от потребителя.
4. Заплахи
Ø Необходимите инвестиции за подобряване 
на водния сектор са огромни, включително за 
прилагане на изискванията на директивите на ЕС. 
Ø Глобалните промени в климата и попа­
дането на страната в зоната на засушаване 
създават риск в процеса на осигуряване на вода 
за населението и икономиката на страната.
Ø Налични стари технологии в промиш­
леността и енергетиката и невъзможност на 
част от предприятията да заделят средства за 
въвеждане на най-добрите техники и водо­
спестяващи технологии, както и за изграждане 
на съоръжения за оптимално пречистване на 
отпадъчните води.
Ø Слаба покупателна способност на част 
от домакинствата и трудност на нискодоход­
ните групи да отделят допълнителни средства 
за услуги и продукти, свързани с доставка, 
отвеждане и пречистване на води.
Ø  Системата за висше образование не 
„произвежда“ достатъчен брой специалисти, 
необходими за управление на водния сектор.
4. ДЪРВО НА ЦЕЛИТЕ
Изготвеният SWOT анализ е използван като 
основа при формулирането на стратегически­
те цели и подцелите за развитието на водния 
сектор в Република България.
Дългосрочната стратегическа цел на страната 
в областта на водния сектор е:
Устойчиво ползване на водните ресурси, 
осигуряващо в оптимална степен сегашните и 
бъдещите нужди на населението и икономиката 
на страната, както и на водните екосистеми. 
Цели и подцели:
Цел 1: Гарантирано осигуряване на вода за 
населението и бизнеса в условията на промени 
на климата, водещи до засушаване
1.1. Осигуряване на непрекъснато водопо­
даване чрез рехабилитация на съществуващите 
и изграждане на нови язовири и резервоари, 
рехабилитация на водопроводната мрежа и 
водоизточниците.
1.2. Намаляване на общите количества из­
ползвана вода чрез инвестиции във водностопан­
ската инфраструктура и мерки за подобряване 
на ефективността при използването на водните 
ресурси.
Цел 2: Запазване и подобряване на състо­
янието на повърхностните и подземните води
2.1. Премахване на заустването на необрабо­
тени отпадъчни води в изкуствени и естествени 
водоприемници и в Черно море чрез изграждане, 
реконструкция и модернизация на системи за 
отвеждане и пречистване на отпадъчни води.
2.2. Укрепване на институционалната система 
за мониторинг и контрол, която да гарантира 
доброто състояние на повърхностните и под­
земните води.
2.3. Превръщане на Плановете за управление 
на речните басейни в основен планов документ 
при интегрираното управление на водите. 
Цел 3: Подобряване на ефективността при 
интегрираното управление на водата като 
стопански ресурс
3.1. Създаване на институционална рамка, 
която да гарантира прехвърляне на отговорността 
за вземането на решения във връзка с развитието 
на водния сектор на национално, регионално 
и местно равнище от стопанските субекти към 
публичните власти – държава, общини. 
3.2. Средствата от населението и бизнеса, 
средствата от ЕС и изискваното национално